|  |  |  |
| --- | --- | --- |
| Rīgā | Nr. | 2015. gada |

**. §**

**Par informatīvo ziņojumu "Par personas datu izmantošanas praksi tiesību aktos"**

**TA-647**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt zināšanai informatīvo ziņojumu.

2. Ministrijām, sagatavojot Ministru kabineta rīkojuma projektu, ar kuru ieceļ amatā amatpersonu vai valdes locekli vai deleģē personu dalībai konkrētā starptautiskā organizācijā vai misijā, norādīt personas kodu attiecīgajā rīkojuma projektā minētajai personai. Valsts kancelejai nodrošināt attiecīgā Ministru kabineta rīkojuma (arī rīkojuma projekta) publicēšanu bez personas koda.

3. Ministrijām, sagatavojot Ministru kabineta rīkojuma projektu, kas paredz no valsts budžeta programmas "Līdzekļi neparedzētiem gadījumiem" piešķirt kompensācijas vai citas sociālās garantijas, noteikt attiecīgajam rīkojuma projektam ierobežotas pieejamības statusu. Valsts kancelejai nepublicēt attiecīgo Ministru kabineta rīkojumu (arī rīkojuma projektu) tīmekļa vietnē [www.mk.gov.lv](http://www.mk.gov.lv) un oficiālajā izdevumā "Latvijas Vēstnesis".

4. Tieslietu ministrijai, sagatavojot Ministru kabineta rīkojuma projektu, kas paredz personas izdošanu ārvalstīm, noteikt attiecīgajam rīkojuma projektam ierobežotas pieejamības statusu. Valsts kancelejai nepublicēt attiecīgo Ministru kabineta rīkojumu (arī rīkojuma projektu) tīmekļa vietnē www.mk.gov.lv un oficiālajā izdevumā "Latvijas Vēstnesis".

5. Iekšlietu ministrijai, sagatavojot Ministru kabineta rīkojuma projektu "Par atteikumu atļaut saglabāt Latvijas pilsonību" vai "Par atļauju saglabāt Latvijas pilsonību", noteikt attiecīgajam rīkojuma projektam ierobežotas pieejamības statusu. Valsts kancelejai nepublicēt attiecīgo Ministru kabineta rīkojumu (arī rīkojuma projektu) tīmekļa vietnē www.mk.gov.lv un oficiālajā izdevumā "Latvijas Vēstnesis".

Ministru prezidente Laimdota Straujuma

Valsts kancelejas direktore Elita Dreimane